Pouor eune pèrsonne, lé pé sus l'haut d'la tête a nom les g'veux, mais par l'restant du corps y'a du pé. Ch'est ieune des difféthences entré l's hoummes et les femmes – ch'est qu'lé pé d's hoummes est pus fort qu'lé chein des femmes. L's hoummes ont du pé sus l'estonma. Lé pé tchi craît sus la fache des hoummes est eune barbe et l'pé sus la lèvre d'à haut est eune moustache. Quand un janne houmme a à s'râser pouor la preunmié fais, ch'est pustôt du fo-pé tchi craît au moton.